George Kennedy

**George Harris Kennedy, Jr.** (18. helmikuuta 1925 New York – 28. helmikuuta 2016 Middleton, Idaho) oli yhdysvaltalainen näyttelijä, joka voitti parhaan miessivuosan Oscar-palkinnon roolistaan elokuvassa *[[Lannistumaton Luke]]*. Hän näytteli myös muun muassa *[[Mies ja alaston ase]]* -elokuvissa ja televisiosarjassa *[[Dallas (televisiosarja)|Dallas]]*.

## Nuoruus ja sotilasura
George Kennedy syntyi New Yorkissa vuonna 1925. Hänen isänsä muusikko George Kennedy vanhempi kuoli neljä vuotta George-pojan syntymän jälkeen. Balettitanssijaäiti Helen joutui kasvattamaan poikansa yksin.

Valmistuttuaan Chaminade High Schoolista Kennedy värväytyi Yhdysvaltain maavoimiin. Hän taisteli Euroopassa toisen maailmansodan aikana ja palveli maavoimissa yhteensä 16 vuoden ajan.

## Näyttelijänä
### Neuvonantajasta näyttelijäksi
Kennedy avasi maavoimien ensimmäisen toimiston, joka tarjosi teknistä apua elokuva- ja televisiotuotannoille. Hän jätti sotilasuransa 1950-luvun lopulla ja aloitti *[[The Phil Silvers Show|The Phil Silvers Show’n]]* neuvonantajana. Kennedy sai pian myös puherooleja sarjasta.

Suurikokoinen Kennedy esiintyi 1960-luvun alussa useissa television lännensarjoissa pahisten rooleissa. Hän pääsi muun muassa sarjoihin *[[Lännen tie (televisiosarja)|Lännen tie]]*, *[[Gunsmoke]]* ja *[[Bonanza]]*. Elokuvissa Kennedy näytteli myös samantapaisissa rooleissa: hän oli sadistinen vanginvartija elokuvassa *[[Ratsasta viimeinen taival]]* (1962), yksikätinen palkkamurhaaja *[[Charade – vaarallinen peli|Charadessa]]* (1963) ja uhkaava revolverisankari *[[Voittamattomat veljekset|Voittamattomissa veljeksissä]]* (1965).

### ''Lannistumaton Luke''
Kennedyn tunnetuin rooli oli todennäköisesti elokuvassa *[[Lannistumaton Luke]]* (1967), jossa hän näytteli Dragline-nimistä vankia, jonka raakuus ja myötätunto osoittivat Kennedyn kyvyt näyttelijänä. Hän sai siitä parhaan miessivuosan Oscar-palkinnon ja ylistystä useilta kriitikoilta.

*Lannistumattoman Luken* jälkeen Kennedy sai lisää sympaattisten kovisten rooleja. Hän näytteli rikosetsivää *[[Bostonin kuristaja (elokuva)|Bostonin kuristajassa]]* (1968), ja *[[Bandolero (elokuva)|Bandolerossa]]* (1968) hän yrittää kukistaa Robert Mitchumin kanssa lainsuojattomia. Kennedy sai Yul Brynnerin roolin *[[7 rohkeata miestä]]* -elokuvan toisessa jatko-osassa *[[Seitsemän rohkeaa ratsastaa jälleen]]* (1969). Koomista puoltaan Kennedy esitti useissa lännenkomedioissa, kuten elokuvassa *[[Hyvät kaverit ja pahat kaverit]]* (1969).

### Katastrofielokuvien 1970-luku
Kennedyn 1970-lukua värittivät useat katastrofielokuvat. Hän esiintyi vuonna 1970 elokuvassa *[[Kiitorata (vuoden 1970 elokuva)|Kiitorata]]* ja ainoana näyttelijänä kaikissa kolmessa sen jatko-osista. Lisäksi hän oli poliisi *[[Maanjäristys (elokuva)|Maanjäristyksessä]]* (1974).

Paremmin sivurooleistaan tunnettu Kennedy näytteli vuonna 1975 b-elokuvan *[[Kosto on minun]]* pääosassa. Lisäksi 1970-luvulla Kennedyn näytteli kahdessa televisiosarjassa. Hän oli 1970-luvun alussa papiksi muuttunut poliisi NBC:n *[[Sarge]]ssa* ja 1975–1976 partiopoliisi CBS:n *[[The Blue Knight]]issa*.

### ''Dallas'' ja ''Alaston ase'' -sarja
Kennedy kirjoitti 1980-luvulla kaksi murhamysteeriä: *Murder on Location* julkaistiin 1983 ja *Murder on High* 1984. Hän näytteli edelleen säännöllisesti, ja elokuvissa hän herätti huomiota erityisesti komediaelokuvassa *[[Mies ja alaston ase]]*. Kennedy näytteli siinä ja sen kahdessa jatko-osassa Leslie Nielsenin näyttelemän etsivä Frank Drebinin pomoa Ed Hockenia.

Television puolella Kennedy näytteli *[[Dallas (televisiosarja)|Dallasissa]]* 1988–1991 J. R. Ewingin päävihollista Carter McKayta. Hän palasi rooliin televisioelokuvissa  (1996) ja  (1998).

Kennedy näytteli viimeisiin vuosiinsa saakka, vaikka hän joutui käyttämään kuulolaitetta. Hän esiintyi kuitenkin 2000-luvulla enää harvakseltaan, ja hänen viimeinen roolinsa oli elokuvassa *[[The Gambler]]* (2014).

## Yksityiselämä
Kennedy oli naimisissa neljästi, kaksi kertaa Reven Wurmanin kanssa, jonka kanssa hän sai kaksi lasta. Hänen ensimmäinen vaimonsa oli Dorothy Gillooly ja neljäs vaimo Joan McCarthy, joka kuoli vuonna 2015. McCarthyn kanssa Kennedy adoptoi neljä lasta.

Kennedy kuoli 91&nbsp;vuoden ikäisenä luonnollisista syistä vanhainkodissa Idahon Middletonissa 28. helmikuuta 2016.

## Filmografia

* *[[Vahvat aseet]]* (*The Little Shepherd of Kingdom Come*, 1961)
* *[[Lonely are the Brave]]* (*Lonely are the Brave*, 1962)
* *[[Charade – vaarallinen peli]]* (1963)
* *[[McHale’s Navy]]* (1964)
* *[[Murha asuu sydämessä]]* (1964)
* *[[Strait-Jacket]]* (1964)
* *[[Shenandoah (elokuva)|Shenandoah]]* (1965)
* *[[Voittamattomat veljekset]]* (*The Sons of Katie Elder*, 1965)
* *[[Likainen tusina]]* (1967)
* *[[Lannistumaton Luke]]* (1967)
* *[[Bandolero (elokuva)|Bandolero]]* (*Bandolero!*, 1968)
* *[[Bostonin kuristaja (elokuva)|Bostonin kuristaja]]* (1968)
* *[[Seitsemän rohkeaa ratsastaa jälleen]]* (*Guns of the Magnificent Seven*, 1969)
* *[[Tik...tik...tik]] <small>(*…Tick …Tick …Tick…*, 1970)</small>
* *Kiitorata* <small>(1970)</small>
* *Shangri-La* <small>(*Lost Horizon*, 1973)</small>
* *Cahill – lännen sheriffi* <small>(*Cahill U.S. Marshal*, 1973)</small>
* *Jättiläinen taivaalla* <small>(*Airport 1975*, 1974)</small>
* *Maanjäristys* <small>(1974)</small>
* *Rajut kaverit* <small>(1974)</small>
* *Tehtävä Alpeilla* <small>(1975)</small>

* *Kosto on minun* <small>(*The Human Factor*, 1975)</small>
* *Kaappaus Bermudan kolmiossa* <small>(1977)</small>
* *Airport ’80 – Concorde* <small>(1979)</small>
* *Kuoleman laiva* <small>(*Death Ship*, 1980)</small>
* *Virus* (1980)
* *Raakaa toimintaa* <small>(*Savage Dawn*, 1985)</small>
* *Radioaktiivisia unia* <small>(1985)</small>
* *The Delta Force* <small>(1986)</small>
* *Creepshow 2* <small>(1987)</small>
* *Mies ja alaston ase* <small>(1988)</small>
* *Demonwarp* <small>(1988)</small>
* *Mies ja alaston ase 2½* <small>(1991)</small>
* *Mies ja alaston ase 33 1/3 – Viimeinen solvaus* <small>(1994)</small>
* *Bayou Ghost* <small>(1997)</small>
* *Pienet soturit* <small>(1998)</small>
* *Three Bad Men* <small>(2005)</small>
* *Truce* <small>(2005)</small>
* *The Man Who Came Back* <small>(2008)</small>
* *Six Days in Paradise* <small>(2010)</small>
* *Mad Mad Wagon Party* <small>(2010)</small>
* *Another Happy Day* <small>(2011)</small>
* *The Gambler'' (2014)

## Lähteet

## Aiheesta muualla

* 
* 
* George Kennedyn muistokirjoitus Helsingin Sanomissa